Lillian Clausen Mangerøy

Lillian Odny Clausen Mangerøy () var ein norsk forfattar. I forfattarskapen sin kombinerte ho eit frilynt kristent livssyn med eit kvinnepolitisk engasjement.

Ho debuterte i 1981 med Berre eit menneskebarn, som ho fekk Melsom-prisen for. Handlinga i romanen er lagt til eit bygdemiljø i Nordhordland, og boka skildrar armod, slit og barnemishandling. Den neste boka, Kvinnehuset, kom i 1982, og er om eit kvinnekollektiv i eit pietistisk landsens miljø. I 1984 kom romanen Elisabeth, som eit frittståande framhald til debutboka. Denne fekk ho Sunnmørsprisen for. Nådetid frå 1987 er forfattarskapens høgdepunkt, og litteraturkritikaren og -historikaren Øystein Rottem kalla han «'ein religiøs danningsroman av betydeleg litterær verdi'». Sidan kom romanane Soga om Lena (1992), Heltane (1994) og Sigerstolen (1995).

Mangerøy var busett i Fyllingsdalen.

 Bøker 
 1981 – Berre eit menneskebarn – roman
 1982 – Kvinnehuset – roman
 1984 – Elisabeth – roman
 1987 – Nådetid – roman
 1992 – Soga om Lena – roman
 1994 – Heltane – roman
 1995 – Sigerstolen – roman

 Litterære prisar 
 Melsom-prisen i 1982 for Berre eit menneskebarn
 Sunnmørsprisen i 1984 for Elisabeth

 Referansar 

 Bakgrunnsstoff 
 Intervju med Lillian Clausen Mangerøy  på nettstaden til Bergen Offentlige Bibliotek
 Øystein Rottem: «Lillian C. Mangerøy: «Nådetid» : Skyldfølelsens pinebenk» i Fantasiens tiår : tekstens illusjoner og desillusjonens tekster : et utvalg litteraturkritikk 1980-89
 Digitaliserte bøker av Lillian Clausen Mangerøy hjå Nasjonalbiblioteket

Kategori:Folk frå Lindås
Kategori:Norske romanforfattarar
Kategori:Norske skjønnlitterære debutantar i 1981
Kategori:Forfattarar frå Hordaland
Kategori:Vinnarar av Melsom-prisen
Kategori:Vinnarar av Sunnmørsprisen